ਕੇ. ਐਸ. ਮੱਖਣ
ਕੇ ਐਸ ਮੱਖਣ ਇੱਕ ਪੰਜਾਬੀ ਗਾਇਕ ਹੈ। 3 ਅਗਸਤ 1975 ਵਿੱਚ ਮੱਖਣ ਦਾ ਜਨਮ ਜਿਮੀਦਾਰ ਪਰਿਵਾਰ ਵਿੱਚ ਹੋਇਆ। ਮੱਖਣ ਦਾ ਪੂਰਾ ਨਾਮ ਕੁਲਦੀਪ ਸਿੰਘ ਤੱਖਰ ਹੈ।

ਨਿੱਜੀ ਜ਼ਿੰਦਗੀ 
ਮੱਖਣ ਬ੍ਰਿਟਿਸ਼ ਕੋਲੰਬੀਆ ਦੇ ਸਰੀ ਵਿੱਚ ਰਹਿੰਦਾ ਹੈ। ਉਹ ਨਕੋਦਰ ਸ਼ਹਿਰ ਦੇ ਨਜ਼ਦੀਕ ਸਥਿਤ ਸ਼ੰਕਰ ਪਿੰਡ ਵਿੱਚ ਪੈਦਾ ਹੋਇਆ ਸੀ। ਉਹ ਸ਼ਾਦੀਸ਼ੁਦਾ ਹੈ ਅਤੇ ਉਸਦੇ ਦੋ ਪੁੱਤਰਾਂ ਦਾ ਨਾਮ ਏਕਮ ਸਿੰਘ ਤੱਖਰ ਅਤੇ ਸੱਜਣ ਸਿੰਘ ਤੱਖਰ ਹੈ। ਉਸ ਨੇ ਅਪ੍ਰੈਲ 2013 ਵਿੱਚ ਸਿੱਖ ਧਰਮ ਨੂੰ ਅਪਣਾ ਲਿਆ ਸੀ ਅਤੇ ਆਪਣਾ ਜੀਵਨ ਸਿੱਖ ਧਰਮ ਪ੍ਰਤੀ ਸਮਰਪਿਤ ਕਰ ਦਿੱਤਾ ਹੈ। ਇਸ ਤੋਂ ਬਾਅਦ ਉਸਨੇ ਧਾਰਮਿਕ ਗੀਤ ਗਾਉਣ ਦਾ ਫੈਸਲਾ ਕੀਤਾ ਹੈ। ਪਰੰਤੂ ਕੁਝ ਨਿੱਜੀ ਮਸਲਿਆਂ ਕਰਕੇ ਅਕਤੂਬਰ 2019 ਵਿੱਚ ਉਸਨੇ ਸਿੱਖੀ ਸਿਦਕ ਤਿਆਗ ਦਿੱਤਾ। ਮੱਖਣ ਨੂੰ ਕਬੱਡੀ ਦਾ ਵੀ ਬਹੁਤ ਸੌਂਕ ਸੀ ਅਤੇ ਪ੍ਰਸਿੱਧ ਖਿਡਾਰੀ ਹਰਜੀਤ ਬਰਾੜ ਬਾਜਾਖਾਨਾ ਨਾਲ ਉਸਦੀ ਯਾਰੀ ਸੀ।

ਕਰੀਅਰ 
1997 ਵਿੱਚ ਮੱਖਣ ਨੇ ਆਪਣੇ ਸੰਗੀਤਕ ਜੀਵਨ ਦੀ ਸੁਰੂਆਤ ਕੀਤੀ। ਸ਼ੁਰੂਆਤੀ ਦੌਰ ਵਿੱਚ ਉਸਨੇ ਸੰਗੀਤ ਨਿਰਮਾਤਾ ਅਮਨ ਹੇਅਰ ਅਤੇ ਸੰਗੀਤਕਾਰਾਂ ਸੁਖਪਾਲ ਸੁੱਖ ਅਤੇ ਅਤੁਲ ਸ਼ਰਮਾ ਨਾਲ ਕੰਮ ਕੀਤਾ ਹੈ। ਅਮਨ ਹੇਅਰ ਦੇ ਸੰਗੀਤ ਨਾਲ ਜੁੜੀ ਉਸਦੀ ਆਵਾਜ਼ ਨੇ ਉਸਨੂੰ ਪੰਜਾਬੀ ਗਾਇਕਾਂ ਦੇ ਲੀਡ ਪੈਕ ਨਾਲ ਰਹਿਣ ਦੇ ਯੋਗ ਬਣਾਇਆ। ਉਸ ਦੀਆਂ ਐਲਬਮਾਂ ਵਿੱਚ ਗਲਾਸੀ, ਬਿੱਲੋ, ਮੁਸਕਾਨ, ਯਾਰ ਮਸਤਾਨੇ, ਗੁੱਡ ਲੱਕ ਚਾਰਮ ਅਤੇ ਜੇਮਜ਼ ਬਾਂਡ ਸ਼ਾਮਲ ਹਨ। ਉਸ ਦੇ ਹੋਰ ਟਰੈਕ ਹਨ "ਮਿੱਤਰਾਂ ਦੀ ਮੋਟਰ", "ਤੱਕਲਾ", "ਗਬਰੂ ਟਾਪ ਦਾ", "ਲੜਾਈ", "ਤਲਵਾਰਾਂ", "ਸਿਤਾਰੇ", "ਜੱਟ ਵਰਗਾ ਯਾਰ", "ਬੰਦ ਬੋਤਲ", "ਬਦਮਾਸ਼ੀ" ਅਤੇ "ਪੱਕਾ ਯਾਰ"। 2012 ਵਿਚ, ਉਹ ਆਪਣੇ ਟ੍ਰੈਕ "ਦਿਲ ਵਿੱਚ ਵੱਸ ਗਈ" ਨਾਲ ਪਹਿਲੇ ਨੰਬਰ 'ਤੇ ਪਹੁੰਚ ਗਿਆ।

ਫਿਲਮੀ ਕਰੀਅਰ 
ਸਾਲ 2012 ਵਿੱਚ, ਮੱਖਣ ਨੇ ਫਿਲਮ ਪਿੰਕੀ ਮੋਗੇ ਵਾਲੀ, ਵਿੱਚ ਗੈਵੀ ਚਾਹਲ, ਨੀਰੂ ਬਾਜਵਾ, ਅਤੇ ਗੀਤਾ ਜ਼ੈਲਦਾਰ ਸਮੇਤ ਆਪਣੀ ਫਿਲਮਾਂ ਦੀ ਸ਼ੁਰੂਆਤ ਕੀਤੀ ਸੀ। ਉਹ ਇਸ ਫਿਲਮ ਵਿੱਚ 'ਵਿਲੇਨ' ਦਾ ਕਿਰਦਾਰ ਨਿਭਾਅ ਰਹੇ ਹਨ।

ਰਾਜਨੀਤੀ 
ਕੇ ਐਸ ਮੱਖਣ 9 ਫਰਵਰੀ 2014 ਨੂੰ ਬਹੁਜਨ ਸਮਾਜ ਪਾਰਟੀ ਵਿਚ ਸ਼ਾਮਲ ਹੋਏ ਸਨ। ਉਹ 2014 ਦੀਆਂ ਲੋਕ ਸਭਾ ਚੋਣਾਂ ਲਈ ਆਨੰਦਪੁਰ ਸਾਹਿਬ (ਲੋਕ ਸਭਾ ਹਲਕੇ) ਤੋਂ ਉਮੀਦਵਾਰ ਸਨ। ਉਹ 69124 ਵੋਟਾਂ ਨਾਲ ਚੌਥੇ ਸਥਾਨ 'ਤੇ ਰਿਹਾ।

ਡਿਸਕੋਗ੍ਰਾਫੀ

ਫਿਲਮਗ੍ਰਾਫੀ

ਟੈਗ ਕੀਤੇ ਗਾਣੇ

ਹਵਾਲੇ

ਬਾਹਰੀ ਲਿੰਕ 

 ਅਧਿਕਾਰਤ ਵੈਬਸਾਈਟ

ਜਨਮ 1970
ਜ਼ਿੰਦਾ ਲੋਕ
ਭਾਰਤੀ ਸਿੱਖ
ਪੰਜਾਬੀ ਗਾਇਕ
All articles with unsourced statements
ਗਾਇਕ